钦定古今图书集成/明伦汇编/氏族典/第192卷 > 《廖用贤尚友录》 > 姚南仲
## 钦定古今图书集成/明伦汇编/氏族典/第192卷 > 《廖用贤尚友录》 > 姚南仲

按《唐书姚南仲传》：“南仲，华州下邽人。乾元初，擢制科，
授太子校书，迁累右补阙。坐善宰相常衮，出为海盐
令，韩滉表为推官，擢殿中侍御史。召还，四迁为御史
中丞，改给事中，陕虢观察使，拜义成节度使。监军薛
盈珍恃权挠政，遣小使程务盈诬表以罪。会南仲裨
将曹文洽入奏，知其语，追杀务盈，乃自杀。驿吏以闻”，
帝骇异，南仲不自安，固请入朝，乃授尚书右仆射。贞
元十九年卒。